Република Србија

Општина Ивањица

Председник општине

број **000310128 2025 05158 002 000 401 118/6**

15.04. 2025. године

Ивањица

На основу члана 44. Закона о локалној самоуправи (,,Службени гласник РС“, бр 129/07 и 83/14-др.закон, 101/16-др.закон и 47/18), члана 76. Закона о култури ("Службени гласник Републике Србије", број 72/09, 13/16, 30/16- испр и 6/20) члана 56. Статута општине Ивањица (,,Сл. лист општине Ивањица“, бр. 1/19), у складу са Одлуком о буџету општине Ивањица за 2025. годину („Службени лист општине Ивањица“, бр. 13/24) и Одлуком избору пројеката у култури у 2025. години из области музика (стваралаштво,продукција, интерпретација) број **000310128 2025 05158 002 000 401 118/5** од 14.04.2025. године, по расписаном Јавном конкурсу за финансирање и суфинансирање пројеката у култури из буџета општине Ивањица у 2025. години број **000310128 2025 05158 002 000 401 118** од 05.02.2025. године, председник општине Ивањица 15.04.2025. године, доноси

**Р Е Ш Е Њ Е**

**о додели средстава за финансирање и суфинансирање пројеката у култури**

**из области музика (стваралаштво, продукција, интерпретација)**

**у 2025. години**

**1**. У области музика (стваралаштво,продукција, интерпретација), по расписаном Јавном конкурсу од 05.02.2025. године за финансирање и суфинансирање пројеката у култури из буџета општине Ивањица у 2025. години суфинансираће се следећи пројекат:

1. Пројекат **«Очување и промоција културне баштине општине Ивањица» ,** корисник средстава **КУД "Стари Влах " Ивањица**, у износу од **600.000,00 динара**

**2.** Са корисником средстава из тачке 1. Решења председник општине Ивањица закључиће уговор којим ће се уредити међусобна права и обавезе.

**3.** Oво Решење се објављује на званичној интернет страни општине Ивањица.

**О б р а з л о ж е њ е**

На основу члана 76. Закона о култури ("Службени гласник Републике Србије", број 72/09, 13/16, 30/16- испр и 6/20) председник општине Ивањица расписао је Јавни конкурс за финансирање и суфинансирање пројеката у култури из буџета општине Ивањица у 2025. години, број **000310128 2025 05158 002 000 401 118** од 05.02.2025. године, који је објављен 05.02.2025. године на званичној интернет страни општине Ивањица [www.ivanjica.gov.rs](http://www.ivanjica.gov.rs) и у дневном листу „Курир“ .

Јавни конкурс је био отворен 30 дана од дана објављивања на званичној интернет страни општине Ивањица и у дневном листу „Курир“. На Јавни конкурс је пристигла једна пријава из области музика (стваралаштво, продукција, интерпретација).

Сагласно члану 7. Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе („Службени гласник Републике Србије“, брoj, 105/16 и 112/17), Председник општине Ивањица је решењем, број 400-000310128 2025 05158 002 000 401 118/1од 28.03.2025. године образовао Комисију за избор пројеката у култури у области музика (стваралаштво,продукција, интерпретација) у 2025. години.

Комисија је на својој седници одржаној дана 14.04.2025. године проверила правовременост, комплетираност пристиглих пријава–предлога увидом у приспелу документацију, извршила је оцену и избор пројекта у култури у области музика (стваралаштво,продукција, интерпретација) поднетих поводом расписаног Јавног конкурса у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе и Јавним конкурсом за финансирање и суфинансирање пројеката у култури из буџета општине Ивањица у 2025. години. Укупно је пристигла једна пријава. Није било неблаговремених пријава. Пројекат који је испуњавао формалне услове био је оцењен од стране сваког члана Комисије, на основу критеријума прописаних чланом 3. Уредбе, при чему је за пројекат Комисија сачинила писано образложење у коме су наведени разлози за прихватање пројекта.

.

Пројекат **«Очување и промоција културне баштине општине Ивањица», подносилац пројекта КУД "Стари Влах " Ивањица.**

Комисија је констатовала да је документација подносиоца пријаве потпуна и предата у року предвиђеним Јавним конкурсом.

Комисија је сагласна да је пројекат одговорио на Критеријуме за избор пројеката, а у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе  („Службени гласник Републике Србије“, брoj, 105/16 и 112/17).

Постоји усклађеност пројекта са општим интересом у култури и циљевима и приоритетима конкурса (преложени пројекат у већој мери задовољава овај критеријум). Изражен је квалитет и садржајна иновативност пројекта (предложени пројекат задовољава овај критеријум). Изражени капацитети потребни за реализацију пројекта и то: стручни, односно уметнички капацитети и неопходни ресурси (предложени пројекат у већој мери задовољава овај критеријум). Финансијски план је разрађен и укључено је више извора финансирања (предложени пројекат задовољава овај критеријум). Изражен је степен утицаја пројекта на квалитет културног живота заједнице (предложени пројекат у већој мери задовољава овај критерију).

Комисија је става да се за Пројекат «Очување и промоција културне баштине општине Ивањица» , корисник средстава КУД "Стари Влах " Ивањица, доделе средства у износу од 600.000,00 динара.

У складу са наведеним, као и расположивим средствима опредељеним за те намене у буџету општине Ивањица у 2025. години, одлучено је као у диспозитиву овог решења.

ПОУКА О ПРАВНОМ СРЕДСТВУ: Против овог решења може се изјавити приговор Општинском већу општине Ивањица у року од осам дана од дана објављивања истог на интернет страни општине Ивањица.

**ПРЕДСЕДНИК**

**Александар Митровић**